Chelodina burrungandjii

Chelodina (Macrochelodina) burrungandjii atau dikenali sebagai Kura-kura Leher Ular Batu Pasir ialah kura-kura bersaiz sederhana, iaitu 316 mm. Spesies ini dijumpai di kawasan tanah tinggi batu pasir di Arnhem Land di Wilayah Utara, Australia. Spesies ini telah direkod dan disahkan. Bagaimanapun, kesukaran kajian adalah disebabkan oleh lokasi habitatnya. Spesies ini wujud bersama spesies Chelodina oblonga, yang dikatakan mempunyai pertalian rapat. Namun, habitat kedua-dua spesies ini adalah parapatrik di mana Kedua-dua spesies ini boleh ditemui dalam lokasi yang sama dan kemungkinan terdapat kacukan antara mereka.

Taksonomi
Pada mulanya, populasi dari wilayah Kimberley juga disenaraikan ke dalam spesies ini. Kemudian spesies Chelodina walloyarrina (McCord dan Joseph-Ouni 2007:59) diangkat dan disinonimkan dengan Chelodina burrungandjii, yang kemudiannya kini disahkan sebagai spesies asing. Haiwan ini mempunyai pertalian dengan Chelodina walloyarrina, Chelodina oblonga, Chelodina expansa, Chelodina kuchlingi dan Chelodina parkeri yang kesemuanya membentuk subgenus Macrochelodina yang bersifat piskivor, berplastron kecil, kaki belakang besar, kepala rata dengan mulut yang lebar. Mereka berbeza berbanding subgenus Chelodina yang mempunyai plastron sempurna, leher lebih kecil dan tidak menerkam mangsa. Kumpulan terakhir dari Chelodina ialah Macrodiremys mengandungi satu-satunya spesies, iaitu Chelodina colliei dari selatan-barat Australia. Spesies ini lebih hampir dengan Hydromedusa.

Rujukan

Pautan luar
 

Macrochelodina
Kura-kura Australia